આ રમત લંબચોરસ આકારના ઘાસના કે [[કૃત્રિમ ઘાસથી બનાવાયેલા મેદાન|કૃત્રિમ ઘાસથી બનાવાયેલા મેદાન]] ઉપર રમવામાં આવે છે જેમાં બંને ટુંકી બાજુઓના મધ્યભાગમાં એક-એક ગોલ રાખવામાં આવ્યા હોય છે. આ રમતનો વિષયભુત ઉદ્દેશ બોલને વિરૂદ્ધ ટીમના ગોલમાં ફટકારી રમતના અંકો પ્રાપ્ત કરવાનો હોય છે. રમતમાં સામાન્ય રીતે ગોલરક્ષકોને જ તેઓના હાથ દ્વારા દડાને કોઈપણ દિશામાં ધકેલવાની મંજુરી હોય છે, જ્યારે ટીમના બાકીના ખેલાડીઓ બોલને યોગ્ય સ્થાન ઉપર ધકેલવા તેમના પગનો ઉપયોગ કરે છે અને આવશ્યક્તા પ્રમાણે બોલને હવામાં રોકવા તેમના માથાનો કે ધડનો ઉપયોગ કરે છે. રમતના અંતે જે ટીમ સૌથી વધારે ગોલ નોંધાવે તે જીતે છે. જો રમતના અંતે બંને ટીમના ગોલની સંખ્યા સરખી હોય તો મેચ ડ્રો થયેલી જાહેર કરવામાં આવે અથવા તો રમતમાં વધારાનો સમય અથવા પેનલ્ટી શુટઆઉટ આપવામાં આવે છે જે સ્પર્ધાના પ્રકાર ઉપર આધાર રાખે છે.